
Feminativi v luči sodobne slovenske glasbe 


1. Feminativi v slovenskem jeziku 


Slovenska slovnica (Toporišič, 2004, str. 183) feminative definira kot ženski par 
moškemu, obravnava jih znotraj inačenjske (modifikacijske) izpeljave in izpostavlja 
naslednja priponska obrazila (s primeri), s katerimi se feminativi tvorijo: -a/-d (gospa), 
-ica/-ica (prijateljica), -ja (županja), -ulja (volkulja), -inja/-inja (grofinja), -ka (gostačka), 
-ovka (pekovka) in -ična (gospodična).' Vendar pa opozarja, da je parno žensko poime- 
novanje pri višje razvitih večjih bitjih pogosto izraženo s posebno besedo (mož - žena, 
oče - mati, hlapec — dekla). Ob tem Stramljič Breznik (Stramljič Breznik, 2004, str. 18) 
dodaja, da poimenovanja ženskih oseb sodijo med nemodifikacijske izpeljanke, ko gre 
za biološko (dojilja) ali sociološko zaznamovanost (perica) in pri tvorjenkah ženskega 
spola za živali, če ni moškospolskega ustreznika (brenčalka). 

Tvorbo feminativov Korošec (Korošec, 1998, str. 77-79) razume kot drugotni 
besedotvorni postopek, v katerem je tvorjenka zgolj ženski par k že obstoječemu 
moškemu imenu. Feminativi so v slovenščini (in drugih slovanskih jezikih) 
tvorjeni na dva načina (Korošec, 1998; Markežič, 2012; Stramljič Breznik, 1994- 
1995): z dodajanjem ženskospolskega obrazila poimenovanjem moškega spola 
(absolventka, prijateljica); z zamenjavo celotnega ali le izglasnega dela moškospol- 





!. Gre za dodajanje feminativnega priponskega obrazila -na poimenovanju moškega spola 
z izglasjem na -(i)č (gospodič - gospodič-na). 

skega obrazila z ženskospolskim ob isti podstavi (borka, pripovednica). Ob tem 
Stramljič Breznik (Stramljič Breznik, 2004, str. 18) opozarja, da o načinu tvorbe 
feminativov v sodobni slovenski besedotvorni teoriji ni enotnega mnenja. Pri 
tem se sklicuje na Vidovič Muho (Vidovič Muha, 2003, str. 189), ki zavrača po 
besedotvornem delu v Toporišičevi Slovenski slovnici očitno podrejanje tvorbe 
poimenovanj za ženske osebe poimenovanjem za moške osebe tudi v primerih, 
ko gre za vzporedno tvorbo (za tvorbo z zamenjevanjem moškospolskega pri- 
ponskega obrazila z ženskospolskim), na primer pravnica, zdravnica, delavka. 
Podobno opaža tudi Marija Jež (Jež, 1998, str. 224-227): pogledi na besedotvorno 
in pomensko uvrščanje feminativov torej še niso enotni in ustaljeni. 


2. Feminativi v sodobni slovenski glasbi 


Feminativi predstavljajo eno od možnosti za neseksistično rabo jezika, 
njihova dosledna raba pa je še kako povezana z družbeno realnostjo. Stališče 
družbe do posameznega spola in do družbenih razlik med žensko in moškim 
se namreč odraža na posameznih ravneh življenja, tudi v glasbi. Iz znanih 
slovenskih pesmi različnih glasbenih zvrsti (pop, pop-rock, rock, rap, narodno- 
zabavna glasba ...) smo izpisali skupno 231 feminativov, od tega 70 različnih. 
Spodnji grafikon prikazuje pogostnost posameznih poimenovanj. 





Število zbranih feminativov 

Grafikon 1: Število zbranih feminativov 

Opažamo, da je ženska v besedilih najpogosteje naslovljena oz. imeno- 
vana kot ljubica (73 poimenovanj oz. 31 %), kraljica (17 feminativov ali 7 %), 
ciganka (10 poimenovanj ali 4,3 %), soseda in Slovenka (vsaka po devet femi- 
nativov ali 3,9 %) ter prijateljica (osem feminativov ali 3,5 %). Prikazujemo le 
najpogostejša poimenovanja; poleg navedenih v grafikonu se pojavijo še Afga- 
nistanka, Amerikanka, Belokranjka, blondinka, boginja, Bulgarka, čarovnica, 
dohtar'ca (za: dohtarica), Dolenjka, frendica, gasilka, Gorenjka, gospodična, 
grešnica, grofica, Indijanka, Italijanka, kolegica, Kranjica, kuhar ca (za: kuha- 
rica), lepotica, manekenka, Mariborčanka, mesarka, milijonarka, nabiralka, 
narkomanka, natakarca (za: natakarica), nimfomanka, Notranjka, okupatorka, 
pevka, pijanka, plesalka, princesa, princeska, Prlečka, profesor'ca (za: profeso- 
rica), revica, rjavolaska, Ruskinja, Savinjčanka, slavistka, sošolka, spogledljivka, 
sužnja, svetnica, študentka, Švabica, točajka, uličarka, vnukinja, vnukica. 

S seznama feminativov je razvidno, da so tovrstna poimenovanja tvorjena 
z dodajalnim ali zamenjevalnim načinom, in to iz občno- in lastnoimenske 
podstave. Izdelati pa je mogoče tudi pomensko tipologijo zbranih izrazov ter 
razmisliti o njihovi pojavnosti, vlogi in sporočilnosti v kontekstu. 


2.1. Besedotvorni vidik 


Razmislili smo o načinu tvorbe sedemdesetih zbranih feminativov; ugota- 
vljamo, da je večina, tj. 38 primerov ali 54 %, feminativov nastala z dodajanjem 
feminativnega priponskega obrazila poimenovanju moškega spola (manekenka), 
nekoliko manj, 32 primerov ali 46 %, pa z zamenjavo moškospolskega pripon- 
skega obrazila z ženskospolskim ob isti podstavi (grešnica). 





Način tvorbe feminativov (v %) 


um Dodajalni način 


Na Zamenjevalni način 














Grafikon 2: Način tvorbe feminativov (v odstotkih) 

Med zbranimi feminativi se pojavljajo tako izobčnoimenski (npr. prija- 
teljica, prodajalka) kot tudi izlastnoimenski feminativi (v vseh primerih gre 
za poimenovanja prebivalk, denimo Slovenka, Ljubljančanka), tvorjeni pa so 
iz domače (npr. ljubica, kraljica) ali iz prevzete podstave (med njimi frendica, 
okupatorka). 





Način tvorbe feminativov (v %) 

Grafikon 3: Način tvorbe feminativov (v odstotkih) 


Ugotavljamo, da med zbranimi feminativi prevladujejo izobčnoimenski 
(49 primerov ali 70 %) pred izlastnoimenskimi (21 feminativov oz. 30 %). 


2.1.1. Tvorba iz občnoimenske podstave 


Tvorba z dodajanjem ženskospolskega obrazila poimenovanju moškega spola 
Kot dodajalna nastopajo zelo različna feminativna priponska obrazila: 

e -a (soseda, sužnja); 

e -ca (dohtarca, kelnarca, kuharca, natakarca, profesorca);" 

e -ica (frendica, grofica, kraljica, prijateljica, tovarišica, vnukica); 

e -inja (boginja, vnukinja); 

e -ka (ciganka, manekenka, mesarka, milijonarka, narkomanka, nimfomanka, 
okupatorka, policajka, slavistka, študentka, točajka, uličarka); 

e -na (gospodična); 

e -esa (princesa). 





? Gre za pogovorne različice poimenovanj, ki bi v slovenskem knjižnem jeziku bila 
tvorjena s priponskim obrazilom -ica. 

Tvorba z zamenjavo moškospolskega obrazila z ženskospolskim 
Kot zamenjevalni pa se pojavita le obrazili, ki sta tudi sicer pri tvorbi femi- 
nativov v slovenščini (in tudi v drugih slovanskih jezikih) najproduktivnejši: 
e -ica (čarovnica, grešnica, kolegica, lepotica, ljubica, prasica, revica, svetnica); 
e -ka (blondinka, gasilka, mladenka, nabiralka, pevka, pijanka, plesalka, 
prodajalka, rjavolaska, sošolka, spogledljivka). 


Feminativni obrazili -ica in -ka torej nastopita kot dodajalni in zamenje- 
valni, preostala zbrana priponska obrazila pa so zgolj dodajalna (-a, -ca, -inja, 
-na, -esa). 


2.1.2. Tvorba iz lastnoimenske podstave 


Tvorba z dodajanjem ženskospolskega obrazila poimenovanju moškega spola 
Pri izlastnoimenskih feminativih so dodajalna samo priponska obrazila 

e -ica (Švabica); 

. -kinja (Ruskinja);" 

e -ka (Bulgarka, Italijanka, Ljubljančanka, Mariborčanka, Prlečka, Savinjčanka). 
Tvorba z zamenjavo moškospolskega obrazila z ženskospolskim 
Tudi pri izlastnoimenskih tvorjenkah sta edini produktivni zamenjevalni 

obrazili 

e -ica (Kranjica) in 

e -ka (Afganistanka, Amerikanka, Belokranjka, Dolenjka, Gorenjka, Indijanka, 
Kitajka, Notranjka, Prekmurka, Primorka, Slovenka, Štajerka). 


Zbrana priponska obrazila kažejo na manjšo raznolikost v primerjavi z izobčno- 
imensko tvorbo (je pa tudi zbranih primerov manj), zasledili pa smo tvorbo z obra- 
zilom -kinja, ki se pri izobčnoimenski tvorbi ni pojavilo pri nobenem načinu tvorbe. 


2.2. Lingvokulturološki vidik 


2.2.1. Pomenska tipologija zbranih feminativov 


Majda Merše (Merše, 2008, str. 31-44) je zarisala obseg rabe ženskospolskih 
poimenovanj oseb v slovenskem knjižnem jeziku 16. stoletja. Uporabili smo 





" Knjižno sicer Rusinja. 

njeno tipologijo in ji dodali konkretne primere poimenovanj, ki se pojavljajo 
v sodobni slovenski glasbi: 


1. lastnoimenska poimenovanja (npr. Dolenjka, Štajerka, Švabica ...) 


2. občnoimenska poimenovanja: 


> poklicna poimenovanja (npr. gasilka, kelnarca, kuharca, mesarka, nata- 
karca, policajka, prodajalka, točajka ...); 


»> položaj v družbeni strukturi (npr. gospodična, grofica, kraljica ...); 
> vršilka dejavnosti (npr. nabiralka, okupatorka, študentka ...); 
> nosilka lastnosti ali stanja (npr. grešnica, rjavolaska, spogledljivka ...); 


> poimenovanja sorodstvenih in drugih razmerij (npr. frendica, ljubica, 
prijateljica, vnukinja ...)." 


Iz tipologije je mogoče razbrati, da se med poklicnimi poimenovanji in 
izrazi za vršilko dejavnosti ne pojavljajo taka, ki bi zahtevala višjo ali visoko 
izobrazbo žensk oziroma njihove intelektualne sposobnosti, ampak gre v glav- 
nem za podaljšek gospodinjskih opravil oziroma zadovoljevanje potreb drugih 
(kuhar'ca, natakar ca). Kot nosilka lastnosti in stanja pa je ženska opredeljena 
glede na zunanji videz; je seksualizirana. 


2.2.2. Feminativi glede na sobesedilo pesmi 


Podobno opažamo, če se ozremo še po sobesedilu, v katerem zbrani femi- 
nativi nastopajo." Oblikovana tipologija v ospredje postavlja žensko glede na 
njeno zunanjo podobo, kot naslovnico čustvene izpovedi, a tudi kot nedosto- 
pno, prevzetno materialistko, izkoriščevalko, gospodinjo, redko kot izvajalko 
druge poklicne dejavnosti. 





? Poleg navedenih skupin Majda Merše navaja še živalska poimenovanja (v prispevku 
se osredotočamo zgolj na človeške feminative, ki poimenujejo ženske osebe) in vzporedne 
izpeljanke moških poimenovanj v cerkveni hierarhiji (priol - priolovka oz. prior - priorivica 
ter apat, tudi abat, apt in opat - abačica, tudi abtašica), ki s poimenovanjem predstojnikov 
posredno kažejo na obstoj različnih (moških in ženskih) samostanskih redov; za slednje pa 
v sodobni slovenski glasbi nismo zasledili konkretnih primerov. 

" Besedila so zapisana tako kot na uradnih spletnih straneh slovenskih glasbenikov ali 
na portalu youtube.com, torej s pravopisnimi in slovničnimi napakami ter drugimi pomanj- 
kljivostmi. 

1. Ženska glede na svojo zunanjo podobo 


»Najlepše so kelnarce, vsak pijanec ve, | ko z ritko miga in ga dviga, prav lepo mi je.« 
(Korado in Brendi, b.d.). 


»Tam v daljavi sveti se, | nekaj maha meni le. | Rdeči je loparček to, | pa še luštna 
policajka bo.« (Štajerski Brendi, b.d.) 


»Sem ljubil rjave, rdeče, črne, pisane, srebrne, | vsiljive, sramežljive, grozljive in 
vabljive, | pretrgane in močne, pa mevžaste, odločne, | vse imel sem v postelji. | 
Sem ljubil suhe in obilne, nežne in nasilne, | prsate in ploščate, obrite in kosmate, 
| zabavne, dolgočasne, pa stalne in začasne, | v zbirki ena manjka le. | Jaz hočem 
blondinko, da moja bo le, | da vsako noč božal bom zlate lase, | ni mar mi, če šale 
o njej govore, | jaz hočem telo in srce.« (Zaka' pa ne, b.d.). 


»Jezus na ka si lepa, kak maš gladke kolene | depilirane noge, podložene ramene, 
| hodiš ko manekenka, fletno migaš z ritko | dekolte maš globoko, mini kiklco 
plitko.« (MI2, b.d). 








»Mlada luna, jaz in ti, | mami trava, ki diši. | V glavi rokenrol, | ko te šlatam tam 
bolj dol. | Da si me želiš, | govorijo ti oči. | Greva do konca in naprej, | dobr' veva, 
kdo bo prej.« (Kingston, b.d.). 





Opažamo, da je v izpisanih primerih kot »vrednota« močno izpostavljen 
zunanji videz žensk. Poudarjeni so določeni deli telesa (najpogosteje seveda 
noge, zadnjica in prsi), izzivalna oblačila z mini krilom in dekoltejem, telesna 
lepota in ljubkost (ne pa denimo intelektualne spodobnosti), s čimer je podoba 
ženske seksualizirana. 


2. Ženska kot naslovnica čustvene izpovedi 


»Moja ljubica, če bi tukaj b'la, | ti edina ključ imaš od mojega srca. | Moja ljubica, 
če bi tukaj b'la, | kradel bi kot lopov leta le za naju dva.« (Jan Plestenjak, b.d.). 


»Okupiraj me, okupatorka, | in spusti padalce na moje samotno srce.« (Zoran 
Predin 8x Coverlover, b.d.). 


»Lažem ti, ljubica, da si pozabljena. | Ne verjemi, še si skrita ti v meni. | Lažem ti, 
ljubica, lažem iz dna srca, | so trenutki drobne sreče izgubljeni.« (Modrijani, b.d.). 


»Odpri mi, ljubica, ne bodi žalostna, | saj nate mislim vse dni, vsaka misel si ti. 
| Odpri mi, ljubica, in bodi moja vsa, | vse dni te rad bom imel, s teboj življenje 
začel.« (Ansambel Grm, b.d.). 


S tem, ko so v pesmih poudarjene čustvenost, občutljivost in nežnost žensk, 
se kaže stereotipno prepričanje o tem, da so ženske nežnejši in šibkejši spol. 

Hkrati pa je ženska z navedenimi lastnostmi opredeljena kot tista, ki skrbi za 
moškega. Opazno je nepriznavanje enakih človeških lastnosti med spoloma; 
tako dojemanje žensk je odkrito razlikovalno in podcenjevalno. 
3. Ženska kot materialistka, izkoriščevalka 
»Ujela me je v svoje mreže | zapeljiva Štajerka, | vsak dan pa bolj suha, tenka | 
moja je denarnica.« (A nsambel Pogum, b.d.). 
»Čez kakšne pol ure me ta pi" vpraša: | ,, Kakšen avto pa maš, BMW-ja al Passata?" 
| F" takrat je prasica vidla ptičke, | najbolj na ku" mi grejo keš pi""!« (Klemen 
Klemen, b.d.). 
»Imela si, kar si hotela, | nakita polno in lepih oblek. | Pr 17-ih svoj'ga šoferja, | v sobi 


pernice iz rajskega perja .../.../ Lahko si srečna, da si imela | tazga norca, kot sm 
jaz. | Lahko si srečna, princesa mala, | a poglej, če upaš, mi v obraz.« (Kuzle, b.d.). 


V tej pomenski skupini lahko začutimo izrazito negativno konotacijo; 
ženska daje prednost materialnim dobrinam, za to pa s tako imenovanimi 
ženskimi čari (s čimer se spet poudarja njen zunanji videz) izkorišča moškega. 

4. Ženska kot nedosegljiva, nedostopna, prevzetna 

»Bila si princesa in bil sem tvoj paž, | nesrečno zaljubljen, nevidni junak, | ki nudil 

je vse, a dobil je samo 'ne'.« (Komet, b.d.). 


»Hej, hej, Ljubljančanke, | kam ste namenjene? | Rožice rosne, prevzetne, ponosne, 
| brhke Ljubljančanke.« (Janko Ropret, b.d.). 
»Zaljubil sem se v gasilko, | a ona sploh me ne pozna! | Jaz gledam skrivaj za njo, 
| ko vaje gasilske so.« (Ansambel Spev, b.d.). 


»Ti, spogledljivka, zmešala si že fante vse, | vsakemu mežikaš in nasmihaš se. | Vsak tiho 
upa, da nekoč njegova boš, | ti pa nisi resna, šališ se samo.« (Ansambel Vesna, b.d.). 


Ena od lastnosti, ki se pogosto pojavljajo v pesmih, je nedosegljivost žensk, 


povezana z njihovo brezsrčnostjo, prevzetnostjo in neresnostjo. Vse to pa je 
spet posledica njihovega zunanjega videza oz. »ženskih kvalitet«. 


5, Ženska ob izvajanju poklicne (in druge) dejavnosti 


»Gospa natakarca! | Kuga? | Veste kva? Dajte raje pira dva, pira dva, pira dva.« 
(Adi Smolar, b.d.). 


»Nikol nisem maral preveč Cankarjevega dela, | zato me slavistka tui nikol ni glih 
rada mela.« (Emkej, b.d.). 

»Še eno rundo daj, točajka, | za družbo staro, | še en liter in daj kitaro, | da nazdra- 
vimo, da zapojemo, | da se spomnimo in da pozabimo.« (Edvin Fliser, b.d.). 

»Če se rad učiš, | tvoja bom profesorca /.../ Če bi rad bil z mano, | bodi priden in 
marljiv, | povedal boš pred tablo, | kaj vse zame bi nar dil.« (Tanja Žagar, b.d.). 
»Ko vstopim v trgovino, | že k meni prihiti: | »Izbira je velika, | kaj si želite Vi?« 
(Ansambel Lojzeta Slaka, b.d.). 

»Hej, stara ciganka skrivnostnih oči, | prečitaj usodo z mojih dlani, | hej, stara 
ciganka, še v karte poglej, | kaj čaka me, to mi povej.« (Ansambel Lojzeta Slaka, b.d.). 


»Vino pa nosijo kelnarce | in polnijo nam kupice, | mi jih pa gledamo, kot da vse | 
so naše ljubice.« (Poskočni muzikanti, b.d.). 


Ženske v izpisanih primerih v glavnem opravljajo dela, ki so podaljšek 
domačih gospodinjskih opravil in so povezana z zadovoljevanjem moških potreb 
oz. s skrbjo za druge (natakarica, prodajalka, točajka). Izjemi sta profesorica, 
a tudi ta je usmerjena v služenje in ustrezanje moškemu, in slavistka. Takšen 
odnos do žensk stereotipizira njihovo podobo in družbeni položaj. 


6. Ženska kot gospodinja 


»Hočem Slovenko za ženo, | da mi dela sirove štrukle, | da mi za mačka kislo župo 
na mizo f'"ne, | da grem z njo na koline v domačo vas, | da polno bo klobas, ko 
pride zimski čas, | da ji naredim otroka, za katerega bo res skrbela, | ne bo ko neka 
čudna, čez noč mi odletala, | da bo redno službo mela, | da vse mi bo verjela, | tud 
če me zaloti, ,,Tt wasn't me baby"« (6pack Čukur, b.d.). 


Ženskam v družbi je v glavnem bila določena vloga bitja, ki je prvotno mati in 
gospodinja, kar lahko razberemo tudi iz enega od besedil sodobne slovenske glasbe. 
Ženski je vnaprej določena izključno skrb za dom, otroke oz. za družino. 

Tudi glede na sobesedilo zbranih pesmi vidimo, da podoba žensk v besedilih 
sodobne slovenske glasbe nikakor ne temelji na intelektualnih zmožnostih in dosežkih, 
pač pa na (telesni) privlačnosti, spogledljivosti in zadovoljevanju (moških) potreb. 
Nekatera besedila z izrazito negativno konotacijo pa prikazujejo žensko kot tisto, ki 
ceni le materialne dobrine in izkorišča moško naivnost, nedolžnost in ljubezen. 


3. Sklep 


Prispevek se osredinja na rabo feminativov v besedilih sodobne slovenske glasbe. 
Iz zbranih besedil smo izpisali ženskospolska poimenovanja oseb in razmislili o nji- 
hovem načinu tvorbe; med njimi se pojavljajo tako izobčnoimenski (npr. prijateljica, 
prodajalka) kot tudi izlastnoimenski feminativi (denimo Slovenka, Ljubljančanka), 
tvorjeni pa so iz domače (npr. ljubica, kraljica) ali iz prevzete podstave (med njimi 

frendica, okupatorka), in to na oba možna načina: a) z dodajanjem ženskospolskega 
priponskega obrazila poimenovanjem moškega spola in b) z zamenjavo celotnega 
ali le izglasnega dela moškospolskega priponskega obrazila z ženskospolskim ob 
isti podstavi. Opazovali smo kontekst, v katerem nastopajo, pomensko tipologijo 
zbranih feminativov v povezavi s pojavnostjo v posameznih glasbenih zvrsteh 
ter slogovno (ne)zaznamovanost zbranih ženskospolskih poimenovanj oseb. Ob 
obravnavi feminativov opažamo, da so ženske v sodobni slovenski glasbi pogosto 
seksualizirane - njihova celotna zunanja podoba namiguje na spolnost in očitno 
temelji na moški fantaziji (ne pa na intelektualnih zmožnostih in dosežkih žensk), 
neredko pa nastopajo v vlogah, ki so le podaljšek gospodinjskih opravil. Skrb vzbu- 
jajoče pa je zlasti, da jezikovna resničnost pogosto izkazuje tudi družbeno realnost. 


Viri 


Konkretni primeri v poglavju 2.2.2. Feminativi glede na sobesedilo pesmi so zbrani 
iz naslednjih pesmi (navajamo izvajalca pesmi in naslov ter spletni naslov, kjer je 
celotno besedilo pesmi dostopno): 


6pack Čukur. (n.d.). No 1. žena. Flashlyrics. https://www.flashlyrics.com/lyrics/6pack-cukur 
/no-1-zena-79 

Adi Smolar. (n.d.). Gospa natakarca. besedilo.si. https://www.besedilo.si/adi-smolar/gospa-natakarca 

Ansambel Grm. (n.d.). Odpri mi, ljubica. besedilo.si. https://www.besedilo.si/ansambel-grm 
lodpri-mi-ljubica 

Ansambel Lojzeta Slaka. (n.d.). Prodajalka. besedilo.si. https://www.besedilo.si/ansambel-lojzeta 
-slaka/prodajalka 


Ansambel Lojzeta Slaka. (n.d.). Ciganka. besedilo.si. https://www.besedilo.si/ansambel-lojzeta 
-slaka/ciganka 


Ansambel Pogum. (n.d.). Ujela me je Štajerka. besedilo.si. https://www.besedilo.si/ansambel-pogum 
/ujela-me-je-stajerka 

Ansambel Spev. (n.d.). Gasilka. besedilo.si. https://www.besedilo.si/ansambel-spev/gasilka 

Ansambel Vesna. (n.d.). Spogledljivka. besedilo.si. https:/www.besedilo.si/ansambel-vesna/spogledljivka 


Edvin Fliser. (n.d.). Še eno rundo daj, točajka. besedilo.si. https://www.besedilo.si/joze-kobler/se 
-eno-rundo 


Emkej. (n.d.). Višja srednja. [Video]. YouTube. https://wwwyoutube.com/watch?v<Zs-xx2bbMko0 
Jan Plestenjak. (n.d.). Moja ljubica. besedilo.si. https://www.besedilo.si/jan-plestenjak/moja-ljubica 
Janko Ropret. (n.d.). Ljubljančanke. besedilo.si. https://www.besedilo.si/janko-ropret/ljubljancanke 


Kingston. (n.d.). Magična. besedilo.si. https://www.besedilo.si/kingston/magicna 

Klemen Klemen. (n.d.). Keš pi"?. lyric.si. http://lyric.si/stran/lyrics/avtor/klemen-klemen/pesem 
[kes-picke 


Komet. (n.d.). Ana. besedilo.si. https://www.besedilo.si/komet/ana 


Korado in Brendi. (n.d.). Najlepše so kelnarce. Besedila pesmi. http://besedila.es/korado-in-brendi 
-najlepse-so-kelnarce/ 


Kuzle. (n.d.). Sedim in pijem pir. besedilo.si. https://www.besedilo.si/kuzle/sedim-in-pijem-pir 


MIR. (n.d.). Čustveno stanje mladega bika. lyric.si. http://lyric.si/stran/lyrics/avtor/mi2/pesem 
/custveno-stanje-mladega-bika 


Modrijani. (n.d.). Lažem ti, ljubica. besedilo.si. https://www.besedilo.si/modrijani/lazem-ti-ljubica 


Poskočni muzikanti. (n.d.). Za vse kelnarce. besedilo.si. https://www.besedilo.si/poskocni-muzikanti 
[za-vse-kelnarce 


Štajerski Brendi. (n.d.). Katarina. besedilo.si. https://www.besedilo.si/stajerski-brendi/katarina-2 


Tanja Žagar. (n.d.). Profesorca. [Video]. YouTube. https://www.youtube.com/watch?v 
—KCJONBgIRHs 


Zaka' pa ne. (n.d.). Jaz hočem blondinko. besedilo.si. https://www.besedilo.si/zaka-pa-ne/jaz-hocem 
-blondinko 


Zoran Predin, 8< Coverlover. (n.d.). Okupatorka. [Video]. YouTube. https://www.youtube.com/watch?v 
<L9kHYpc4jjk 

Feminitives in Contemporary Slovene Music 


Summary 


This article focuses on the use of feminine forms derived from masculine 
nouns in contemporary Slovene music. Feminine nouns denoting persons 
were extracted from selected song lyrics and analysed in terms of their word 
formation. Based on the analysis of feminine forms derived from masculine 
nouns it is suggested that in music women are often sexualised - their overall 
image implies sexuality and is clearly based on male fantasies; linguistic reality 
often reflects social reality. 


Feminatywy we wspotczesnej muzyce stowenskiej 


Streszczenie 


Niniejszy artykut skupia sie na wykorzystaniu form ženskich pochodzacych 
od rzeczownikow rodzaju meskiego we wspolczesnej muzyce stowenskiej. 
Rzeczowniki ženskie oznaczajgce osoby wyekstrahowano z wybranych tekstow 
piosenek i zanalizowano pod wzgledem stowotwdrczym. Analiza form ženiskich 
pochodzacych od rzeczownikow rodzaju meskiego wskazuje, že w muzyce 
kobiety sa czesto seksualizowane - ich ogolny wizerunek implikuje seksualnošč 
ijest wyražnie oparty na meskich fantazjach; rzeczywistošč jezykowa czesto 
odzwierciedla rzeczywistošč spoteczna. 


Keywords: Slovene language; word formation; feminine nouns; suffixes; music 


Stowa kluczowe: jezyk stowenski; stowotworstwo; feminatywy; sufiksy; muzyka 

